**NEFORMALIOJO ŠVIETIMO UGDYMO ĮSTAIGŲ MOKINIŲ PIEŠINIŲ PARODOS**

**„AŠ – LAISVAS PASAULIO LIETUVIS“ NUOSTATAI**

I. BENDROSIOS NUOSTATOS

1. Mokinių piešinių parodos „Aš – laisvas pasaulio lietuvis“ nuostatai reglamentuoja:

1.1. mokinių piešinių paroda „Aš – laisvas pasaulio lietuvis“ (toliau – paroda) organizavimo tvarką;

1.2. reikalavimus taikomus piešiniams (toliau – darbai);

2. Paroda organizuojama siekiant paminėti Lietuvos valstybės nepriklausomybės 30-metį.

3. Parodą organizuoja Lithuanian Community of South Coast (toliau – LCSC).

4. Parodos organizaciniai Lituanistinė ugdymo studija “Jūra”, vaikų vasaros stovykla “Gintarėliai”.

5. Parodoje kviečiami dalyvauti tiek neformaliojo, tiek formaliojo švietimo ugdymo įstaigų mokiniai.

II. TIKSLAI IR UŽDAVINIAI

6. Parodos tikslai:

6.1. ugdyti meilę, pagarbą Tėvynei, jos gynėjams ir gebėjimą tai išreikšti naudojant dailės

kalbą;

6.2. skatinti mokinius domėtis Lietuvos istorija, ugdyti pilietiškumą, patriotiškumą.

6.3. švęsti Lietuvos nepriklausomybę įtraukiant lituanistinių mokyklų mokinius.

7. Parodos uždaviniai:

7.1. skleisti informaciją užsienyje apie Lietuvą, jo sistoriją, tautą;

7.2 išsamiau supažindinti užsienyje gyvenančius vaikus su Lietuvos istorija;

7.2. propaguoti pilietines, patriotines idėjas mokinių kūryboje;

7.3. rengiant gyvą parodą, sudaryti sąlygas lietuvių susibūrimams;

7.4. ugdyti patriotiškumo jausmą per pasaulio lietuvio sampratą.

III. KONKURSO SĄLYGOS

8. Parodos tema: „Aš – laisvas pasaulio lietuvis“

9. Temos variantai:

9.1. „Praeitis – kelias į laisvę“;

9.2. „Dabartis – aš ir mano miestas“;

9.3. „Ateitis – Lietuva kosmose“;

9.4. „Visada – mano kelias į Lietuvą“.

10. Piešinių matmenys: A3 popieriaus formatas su įrėminimu arba savo nuožiūra, bet ne mažesnis nei A4 formato pasirinktas drobės rėmas (ang. canvas) .

11. Atlikimo technika neribojama, bet turi būti patvari, pastele atlikti darbai užfiksuoti.

12. Darbą kuria vienas autorius, kolektyviniai darbai nepriimami.

13. Darbai vertinami susumavus viešą internetinį balsavimą ir komisijos balsus.

14. Daugiausia balsų surinkę darbai bus eksponuojami parodoje. Maksimalus eksponuojamų darbų skaičius – 50 paveikslų.

15. Skiriamos šios parodos dalyvių grupės:

15.1. I grupė – 5-7 metų;

15.2. II grupė – 8-11 metų;

15.3. III grupė – 12-15 metų;

15.4. IV grupė – 16-19 metų.

16. Kitoje piešinio pusėje būtina priklijuoti informacinį lapelį. Jį pildyti aiškiai parašytomis didžiosiomis raidėmis arba kompiuteriu. Nurodyti:

16.1. piešinio autoriaus vardą, pavardę, amžių;

16.2. mokyklos pavadinimą, elektroninio pašto adresą;

16.3. šalį, miestą;

16.4. pridedama lituanistinės mokyklos (jei lanko) ar krašto bendruomenės (jei priklauso) nuotrauka ir trumpas aprašymas apie ją (pildo tėvai, mokytojas).

17. Parodos sąlygų neatitinkantys darbai arba pateikti pasibaigus terminui yra nevertinami.

18. Organizatoriai neatsako už siuntimo metu dingusius, pažeistus ar sugadintus darbus.

19. Darbai autoriams negrąžinami.

20. Pateikdami piešinius parodai dalyviai suteikia parodos organizatoriams teisę

neatlygintinai viešai skelbti, kopijuoti, išleisti, platinti ir savo nuožiūra naudoti parodai pateiktus

darbus, taip pat savo nuožiūra naudoti nuotraukas padarytas renginiuose susijusiuose su šia

paroda.

21. Darbo atsiuntimas reiškia sutikimą su visomis parodos sąlygomis.

22. Renginio informacija: [www.gintareliai.co.uk](http://www.gintareliai.co.uk/)

IV. KONKURSO ORGANIZAVIMO TVARKA

23. Paroda organizuojama keturiais etapais:

23.1. pirmasis parodos etapas – pabaigtų piešinių aukštos kokybės fotografijų laukiama **iki vasario 10 d. 2020 m.** el. paštu [infostudijajura@gmail.com](mailto:infostudijajura@gmail.com)

23.2. antrasis parodos etapas – organizatorių numatyta tvarka piešinių vertinimas. Vasario 10 -16 dienomis piešinių fotografijos bus patalpintos Lithuanian Community of South Coast *Facebook* paskyros albume, kur už labiausiai patikusius piešinius balsuos puslapio lankytojai, paspausdami **PATINKA** mygtuką, esantį po nuotrauką. Susumavus lankytojų ir vertinimo komisijos taškus, bendru sprendimu bus atrinkti 50 nugalėtojų.

23.3. trečiasis parodos etapas – atrinkti nugalėtojų darbai turės būti paruošti pagal **pateiktas taisykles**, įrėminti autoriaus pasirinktu rėmu, saugiai supakuoti ir atsiųsti nurodytu adresu **iki kovo 10 d. 2020 m.**

23.4. ketvirtasis parodos etapas – kovo 21 d. 2020 m. iškilmingas meno darbų atidarymas ir pristatymas renginio „Laisvės pavasaris“ metu. Renginys bus reprezentuojamas, pristatomas spaudoje, televizijoje.